**OBSREDOZEMSKI SVET**

Obsredozemski ali primorski svet je na jugozahodu Slovenije. Poletja so suha, dolga in vroča. Pozimi tu zelo redko sneži. Obsredozemske **pokrajine** delimo na **kraške in nekraške**, ker so razlike med njimi zelo velike.

Slovenska obala je dolga 47 km. Nekje je nizka, drugod pa visoka in strma. Razčlenjena je na polotoke in dva večja zaliva (Koprski in Piranski zaliv).

Življenje ljudi ob obali je zelo povezano z morjem. **Danes** sta pomembna **turizem in pomorski** **promet** (luka Koper), v **preteklosti** pa sta bila pomembnejša **ribolov in solinarstvo.**

Večina ljudi živi v naseljih ob obali. Gričevje je ugodno za gojenje oljk, vinske trte in pridelovanje sadja in zelenjave. Vasi in stara mesta imajo značilno podobo primorskih naselij.

**krajinski park –** zavarovano območje, v katerem si prizadevamo ohraniti ravnotežje med naravo in človekovimi dejavnostmi

**brda –** nizke vzpetine, drugod v Sloveniji jim pravimo gričevja

**ZNAČILNOSTI NAŠE OBALE**

RAZČLENJENA OBALA – Obala, ki ima mnogo zalivov in polotokov.

OBALA – Kopno ob vodi. Morska obala, rečna, jezerska.

OTOK – Kopno, obdano z vodo z vseh strani.

POLOTOK – Kopno, obdano s treh strani z vodo.

ZALIV – Mesto, kjer sega voda v notranjost.

ZALEDJE – Ozemlje, pomaknjeno stran od obale, kamor še vedno segajo vplivi morja.

RT – Najskrajnejši del obale, ki sega v morje. (največkrat del celine, lahko tudi večjega otoka)

NIZKA OBALA – Obala se lahko počasi vzpenja. Tam vplivi morja sežejo zlasti s toploto globje v notranjost.

STRMA OBALA – Ponekod se obala strmo vzpenja, tu je vpliv morja manjši.

SLOVENSKA OBALA – Od Debelega Rtiča do izliva reke Dragonje v Jadransko morje – 47 km, vsak Slovenec je »lastnik« 2 cm obale.